True Tears (animė)

True Tears () – japonų animė televizijos serialas, kurio režisierius – Džiundži Nišimura (西村 純二). Serialas išleistas studijos „P.A. Works“ ir transliuotas „TV Kanagava“ kanalu nuo 2008 m. sausio 6 d. iki 2008 m. kovo 30 d. Iš viso serialą sudaro 13 serijų.

Serialas taip pat buvo reklamuojamas Japonijos internetinėse radijo stotyse, 2008 m. pasirodė pilnas „Bandai Entertainment“ kompanijos „True Tears“ Blu-ray diskų rinkinys su visomis serijomis, papildomomis dainomis, įrašais ir unikaliu trijų minučių trukmės epilogu.

Šis dramos žanro animė neturi beveik nieko bendro su „La'cryma“ studijos novele ir žaidimais tokiu pačiu pavadinimu.

Siužetas 

Gimnazistas iš pasiturinčios šeimos, Šiničiro Nakagami's (仲上 眞一郎), gyveno įprastą gyvenimą tol, kol vieną dieną jis netyčia sutiko mokyklos keistuolę, Nojė Ysirugi (石動 乃絵). Tada ir pasipylė nemalonumai, kaip iš gausybės rago: mergina Hiromi Juasa (湯浅 比呂美), kurią jis mylėjo, paslapčiomis prisipažįsta mylinti kitą, o vaikystės draugė, Aiko Ando (安藤 愛子), taip pat pajunta jam jausmus stipresnius nei tik draugystė. Galų gale ir pati Ysurugi jo širdyje pradeda sukelti sumaištį...

Pagrindinis veikėjas Šiničiro mokosi gyventi, stengiasi suprasti tai, ką išgyvena. Pagrindine vaikino gyvenimo vedle tampa Ysirugi, rėžianti jam viską, net ir nemaloniausius dalykus, tiesiai į akis.

Serialo metu Šiničiro asmenybė bręsta. Galų gale jis ryžtasi pasirinkti vieną iš trijų merginų.

Veikėjai 

 Šiničiro Nakagami (仲上 眞一郎, Nakagami Šiničiro) – jaunas vaikinas, svajotojas, piešiantis vaikiškąją mangą, Hiromi ir Aiko vaikystės draugas bei Mjokiči (野伏 三代吉) bičiulis. Įgarsino Makoto Ishii.
 Nojė Ysurugi (石動 乃絵, Ysurugi Nojė) – keistuolė, besikalbanti su mokyklos vištidės vištomis, Džiūn jaunesnioji sesuo ir Šiničiro draugė bei jo galvos skausmas. Įgarsino Ayahi Takagaki.
 Hiromi Juasa  (湯浅 比呂美, Juasa Hiromi) – Šiničiro vaikystės draugė, numylėtinė, gyvenanti jo šeimos namuose, nemėgstama Nakagami motinos. Įgarsino Kaori Nazuka.
 Aiko Ando (安藤 愛子, Ando Aiko) – Šiničiro vaikystės draugė, vyresnė už jį metais, smulkaus japonų virtuvės restorano padavėja, Mjokiči mergina. Įgarsino Yuka Iguchi.
 Mjokiči Nobusė (野伏 三代吉, Nobusė Mjokiči) – Šiničiro linksmasis bičiulis, Aiko vaikinas bei padėjėjas jos restorane. Įgarsino Hiroyuki Yoshino.
 Tomojo Kurobė (黒部 朋与, Kurobė Tomojo) – gera Hiromi draugė, mokyklos krepšinio komandos žaidėja. Įgarsino Tomomi Watanabe. 
 Munehyro Nakagami (仲上宗弘, Nakagami Munehyro) – Šiničiro tėvas, ramus, darbingas asmuo, pasyvus veikėjas. Įgarsino Keiji Fujiwara.
 Šyjori Nakagami (仲上しをり, Nakagami Šyjori) – Šiničiro motina, nemėgstanti Hiromi dėl jos tėvų. Įgarsino Rieko Takahashi.
 Džiūn Ysurugi (石動 純, Isurugi Jun) – Nojė vyresnysis brolis, paslapčia nebroliškai mylintis savąją sesę, motociklų mechanikas. Įgarsino Yūki Masuda.
 Jūmi Takaoka (高岡 ルミ, Takaoka Rumi) – mokyklos krepšinio komandos lyderė, žaidžianti kartu su Hiromi ir Tomojo. Įgarsino Jun Miruno.

Išnašos

Nuorodos 

 Oficiali svetainė (japonų k.)
 True Tears enciklopedijoje Anime News Network (anglų k.)
 True Tears svetainėje Mania.com  (anglų k.)

Anime